Diari Oficial de la Generalitat Valenciana


Sumari del DOGV 9868, del 11-06-2024 (2024/4982)

RESOLUCIÓ de 27 de maig de 2024, de la directora general de l'Institut Valencià de Serveis Socials, per la qual s'eleva a definitiva la llista provisional de persones admeses i excloses en el procés excepcional d'estabilització pel sistema de concurs de mèrits de diverses categories.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9868

Data del DOGV
:   11-06-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4982


Data del document
:   27-05-2024

Organisme emissor
:   Institut Valencià de Serveis Socials

Tipus de document
:   Resolució

Anàlisi jurídica

RESOLUCIÓ de 27 de maig de 2024, de la directora general de l'Institut Valencià de Serveis Socials, per la qual s'eleva a definitiva la llista provisional de persones admeses i excloses en el procés excepcional d'estabilització pel sistema de concurs de mèrits de diverses categories. [2024/4982]  
Mitjançant la Resolució de 20 de març de 2024 (DOGV 9827,12.04.2024), de la directora general de l'Institut Valencià de Serveis Socials, es va publicar la llista provisional de persones admeses i excloses per a participar en el procés excepcional d'estabilització pel sistema de concurs de mèrits de les categories següents: infermer/a, fisioterapeuta, cap/a d'àrea de recursos humans, tècnic/a mitjà de relacions laborals i treballador/a social.  
D'acord amb el que s'establix en les bases que regixen el procés extraordinari d'estabilització per concurs de mèrits, la Resolució de 19 de desembre de 2022, del director general de l'Institut Valencià de Serveis Socials (DOGV 9497, 26.12.2022) i una vegada transcorregut el termini de reclamacions i esmenes, i resoltes estes, la direcció general elevarà a definitiva la relació de persones admeses i excloses mitjançant una resolució que es publicarà en el Diari Oficial de la Generalitat Valenciana.  
Per tot això, resolc:  
  
Elevar a definitiva la llista provisional de persones admeses i excloses en el procés excepcional d'estabilització pel sistema de concurs de mèrits, una vegada resoltes les reclamacions i esmenats els defectes, de les categories següents: infermer/a, fisioterapeuta, cap d'àrea de recursos humans, tècnic/a mitjà de relacions laborals i treballador/a social.  
  
La present resolució posa fi a la via administrativa. D'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, les persones interessades poden interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà de la seua publicació.  
Alternativament, si no es recorre en reposició, es podrà interposar, en el termini de dos mesos, demanda davant del jutjat social corresponent, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social.  
  
València, 27 de maig de 2024.- La directora general de l'Institut Valencià de Serveis Socials: María José Rico Llorca.